אדולף הוואש (רופא)

אדולף הוואש, במקור המבורגר עד 1881,<ref>Az engedélyt tartalmazó BM rendelet száma/évszáma: 26233/1881. Forrás: Névváltoztatási kimutatások 1881. év 8. oldal 3. sor</ref> בהונגרית: Havas Adolf; סנטגאל, 14 בפברואר 1854 – בודפשט, 5 בדצמבר 1917)<ref></ref> <ref></ref> היה דוקטור לרפואה, רופא עור יהודי-הונגרי פרופסור באוניברסיטה. הוא היה נשיא האגודה ההונגרית לדרמטולוגיה ולאורולוגיה.

== קורות חייו ==
אדולף המבורגר נולד במשפחה יהודית כבנם של מור המבורגר (1821–1897)<ref></ref> ושל פאני רוטהאוזר (1825–1911).<ref></ref> הוא השלים את לימודיו התיכוניים בגימנסיה הקתולית בבודפשט, ולאחר מכן נרשם לפקולטה לרפואה של אוניברסיטת וינה. הוא קיבל את התואר דוקטור לרפואה שלו בשנת 1880 בפקולטה לרפואה של אוניברסיטת בודפשט (שמה היום אוניברסיטת אטווש לוראנד). בשנים 1880–1881 היה מתמחה במחלקה לאנטומיה. ב-1882, עם מלגת שורדאן (Schordann), יצא לסיור לימודי ארוך יותר לפריז, שם עסק בבדיקות דרמטולוגיות. ב-1883 ייסד מחלקת עור ומין בפוליקליניקה של בודפשט, אותה ניהל כמנהל וכרופא ראשי עד 1898. בין 1898 לבין 1910 עבד בבית החולים סנט רוקוש ובין השנים 1910 לבין 1917 היה רופא העור הראשי ומנהל המחלקה של בית החולים סנט אישטוואן. בשנת 1884 הוסמך כמרצה בכיר פרטי (לא חלק מהסגל) בתחום רפואת העור והדרמטולוגיה, ובשנת 1902 הפך לפרופסור בתואר. הוא היה רופא עור בולט, ועסק רבות בקשר שבין זנות לבין מחלות מין. הוואש היה אחד מעורכי ה- Bibliothek der gesammten medizinische Wissenschaft (ספריית כל מדע הרפואה) של דראשה (Drasche) ושל Encyclopaedie der Haut und Geschiechtskrankheiten (אנציקלופדיה של מחלות עור ומין) של לסר (Lesser). הוא היה כאמור נשיא האגודה ההונגרית לדרמטולוגיה ולאורולוגיה. מאמריו פורסמו תכופות ב"שבועון הרפואי". הוא השתתף באופן פעיל גם בחיים הציבוריים היהודיים כחלק מהקהילה היהודית של פשט וגם ברמה הלאומית.

הוואש הובא למנוחות בבית הקברות היהודי ברחוב קוזמה .

== משפחתו ==
אשתו הייתה פרידריקה מלר (1864–1916), לה נישא ב-1886<nowiki/>בעיר באדן.

ילדיו:
* בלה הוואש (1887–1942) בנקאי. אשתו הייתה ורוניקה קולאר (1902–?).
* ורה הוואש (1889–1890)

== מחקריו וכתביו העיקריים ==
* הסרת שיער באמצעות קרני רנטגן (בודפשט, 1898)
* על דרמטיטיס exfoliativa universalis (בודפשט, 1899)
* פתולוגיה ורפואה של היפרטריכוזיס: הצגה בישיבת האגודה הרפואית של בית החולים הציבורי ב-4 באפריל 1900 (בודפשט, 1900)
* מחלת קווינקה (בודפשט, 1906)
* באיזו תקופה של מחלת העגבת יש להתחיל את הטיפול הרפואי הכללי? (בודפשט, 1908)
* דוח ראשוני על תוצאות הריפוי שהושגו עם התרופה של ארליך (בודפשט, 1910)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* Magyar életrajzi lexikon א' (א-ק). ([https://mek.oszk.hu/00300/00355/html/ABC05727/06076.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0356.html גישה מקוונת].
* ארפאד סאלאשי: [https://adtplus.arcanum.hu/hu/view/OrvosiHetilap_1977_09/?pg=33&layout=s אדולף הוואש] (4 בספטמבר 1977 ) שבועון רפואי, כרך 118, מספר 36
* יוז'ף סיניאי: [https://mek.oszk.hu/03600/03630/html/h/h07822.htm חייהם ויצירותיהם של רופאים הונגרים].

==קישורים חיצוניים==

* 

== הערות שוליים ==

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1854
קטגוריה:נפטרים ב-1917